

VLADA REPUBLIKE HRVATSKE

Zagreb, 5. prosinca 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Damjana Vucelića, u vezi s uplatom poreza za djelatnost taksi službe |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  *PRIJEDLOG*

**Klasa:**

**Urbroj:**

**Zagreb,**

 **PREDSJEDNIKU HRVATSKOGA SABORA**

Predmet: Zastupničko pitanje Damjana Vucelića, u vezi s uplatom poreza za djelatnost taksi službe - odgovor Vlade

 Zastupnik u Hrvatskome saboru, Damjan Vucelić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s uplatom poreza za djelatnost taksi službe.

 Na navedeno zastupničko pitanje Vlada Republike Hrvatske, daje sljedeći odgovor:

 Ministarstvo financija u svojim evidencijama prati zbirne podatke o naplati poreza, doprinosa i drugih javnih davanja po glavnoj djelatnosti za koju su registrirani porezni obveznici prema Odluci o nacionalnoj klasifikaciji djelatnosti 2007. - NKD 2007. (Narodne novine, br. 58/07 i 72/07).

Vlada Republike Hrvatske ističe kako porezni obveznici, uz registriranu glavnu djelatnost, mogu obavljati i sporedne djelatnosti (uključujući i taksi usluge), a u podacima o naplati iskazuju se podaci po osnovu obavljanja i glavne i sporednih djelatnosti, zbirno po glavnoj djelatnosti za koju su registrirani.

U nastavku su prikazani podaci o uplatama poreza koji su prihod državnog proračuna (poreza na dodanu vrijednost i poreza na dobit) poreznih obveznika koji su u pojedinim godinama kao glavnu djelatnost imali registriranu djelatnost 49.32 - taksi služba.

|  |  |
| --- | --- |
| VRSTA PRIHODA | U GODINI |
| 2014. | 2015. | 2016. | 2017. | 2018. |
| Porez na dodanu vrijednost | 11.269.690,17 | 15.795.577,02 | 13.399.728,97 | 12.306.201,31 | 8.692.630,47 |
| Porez na dobit | 512.319,36 | 631.854,14 | 643.797,88 | 1.040.523,69 | 777.866,83 |

 Eventualno potrebna dodatna obrazloženja u vezi s pitanjem zastupnika, dat će dr. sc. Zdravko Marić, potpredsjednik Vlade Republike Hrvatske i ministar financija.

PREDSJEDNIK

mr. sc. Andrej Plenković